CELEX: C2007/020/25
Language: et
Date: 2007-01-27 00:00:00
Title: Kohtuasi T-346/06: 6. detsembril 2006 esitatud hagi — IMS versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/18
            
         6. detsembril 2006 esitatud hagi — IMS versus komisjon
   (Kohtuasi T-346/06)
   (2007/C 20/26)
   Kohtumenetluse keel: itaalia
   Pooled
   
      Hageja: IMS Industria Masetto Schio Srl (Schio, Itaalia) (esindajad: advokaadid F. Colonna ja T. E. Romolotti)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 6. detsembri 2006. aasta arvamus K(2006) 3914 ja tunnustada hageja õigust temale sellega põhjustatud kahju hüvitamisele;
            
         
               —
            
            
               mõista kohtukulud vastavalt kodukorra artiklile 87 ja järgmistele välja kostjalt.
            
         Väited ja peamised argumendid
   Käesoleva hagiga vaidlustatakse komisjoni 6. detsembri 2006. aasta arvamus K(2006) 3914, mis puudutab Prantsusmaa asjaomaste ametiasutuste kehtestatud keeldu IMS kaubamärgi all turustatavate teatavate mehaaniliste pressidele.
   Selle kohta tuleb meenutada, et Prantsusmaa Vabariigi poolt hageja IMS-i toodetud mehaaniliste presside suhtes keelu kehtestamise tulemusel hindas komisjon vastavalt direktiivi 98/37/EÜ artikli 7 lõikele 2 nende meetmete õigustatust ja avaldas pärast uurimist arvamust, et Prantsusmaa asjaomaste ametiasutuste kehtestatud meetmed olid õigustatud.
   Oma väidete toetuseks kinnitab hageja:
   
               —
            
            
               et komisjon ei võtnud arvesse Prantsusmaa Conseil d'Etat' 6. novembri 2002. aasta otsust. Ta väidab, et 6. novembri 2002. aasta otsusega nr 238453 tunnistas Prantsusmaa Conseil d'Etat 27. juuni 2001. aasta ministrite määruse vastuvõtmise ebaseaduslikuks ja kohustas määrust tühistama. Seetõttu pidas komisjon akti, mis on akti vastuvõtnud liikmesriigi seaduse kohaselt kehtetu, õigustatuks. Siit tuleneb, et arvamus ise on seadusevastane, kuna see on mõeldud pädevate ametiasutuste poolt kehtetuks tunnistatud akti kinnitamiseks, millel ei ole enam õiguslikku mõju.
            
         
               —
            
            
               sisuliselt ebakorrektne hinnang. Hageja väidab, et komisjoni sisuline hinnang on ebakorrektne, kuna IMS-i toodetud masinate omaduste tehnilist vastavust kehtivatele eeskirjadele oli hinnatud vääralt.
            
         
               —
            
            
               kahjude hüvitamise kohta väidab IMS, et siinkohal esitatud põhjustel on ta kandnud ja kannab praegugi, komisjoni põhjustatud lepinguvälist kahju, kuna komisjon ei võtnud arvesse avaldust, et Prantsusmaa asjaomane määrus oli tühine ja põhines IMS-i toodangu nõuetele mittevastaval hindamisel.